Document ID: 31987L0357

Reference:
EUR-Lex - 31987L0357 - SL
Pomembno pravno obvestilo
|
31987L0357
Direktiva Sveta z dne 25. junija 1987 o približevanju zakonodaje držav članic v zvezi z izdelki, ki zaradi zavajajočega videza ogrožajo zdravje ali varnost potrošnikov
Uradni list L 192 , 11/07/1987 str. 0049 - 0050 finska posebna izdaja: poglavje 15 zvezek 7 str. 0244  švedska posebna izdaja: poglavje 15 zvezek 7 str. 0244  CS.ES poglavje 13 zvezek 008 str. 283  ET.ES poglavje 13 zvezek 008 str. 283  HU.ES poglavje 13 zvezek 008 str. 283  LT.ES poglavje 13 zvezek 008 str. 283  LV.ES poglavje 13 zvezek 008 str. 283  MT.ES poglavje 13 zvezek 008 str. 283  PL.ES poglavje 13 zvezek 008 str. 283  SK.ES poglavje 13 zvezek 008 str. 283  SL.ES poglavje 13 zvezek 008 str. 283
Direktiva Svetaz dne 25. junija 1987o približevanju zakonodaje držav članic v zvezi z izdelki, ki zaradi zavajajočega videza ogrožajo zdravje ali varnost potrošnikov(87/357/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, zlasti člena 100 Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ker v več državah članicah veljajo zakoni ali drugi predpisi o določenih izdelkih, ki zaradi zavajajočega videza ogrožajo varnost ali zdravje potrošnikov; ker se ti predpisi razlikujejo po vsebini, obsegu in področju uporabe; ker se ti predpisi v nekaterih državah članicah nanašajo zlasti na vse izdelke, ki so podobni živilom, pa to niso, medtem ko se v drugih državah članicah nanašajo na izdelke, ki se utegnejo zamenjati za živila, zlasti za slaščice;ker tako stanje ustvarja znatne ovire za prosti pretok blaga in neenake konkurenčne pogoje znotraj Skupnosti brez zagotovitve učinkovitega varstva potrošnikov, zlasti otrok;ker je treba te ovire za vzpostavitev in delovanje skupnega trga odpraviti ter potrošnikom zagotoviti ustrezno varstvo v skladu z Resolucijama Sveta z dne 14. aprila 1975 in 19. maja 1981 o prvem [3] in drugem [4] programu Evropske gospodarske skupnosti v zvezi s politiko varstva in obveščanja potrošnikov ter Resolucijo Sveta z dne 23. junija 1986 o novi spodbudi politike varstva potrošnikov [5];ker mora biti za zdravje in varnost potrošnikov v različnih državah članicah zagotovljena enakovredna raven varstva;ker je zato treba prepovedati trženje, uvoz ter proizvodnjo in izvoz izdelkov, ki lahko ogrožajo zdravje ali varnost potrošnikov, ker se utegnejo zamenjati za živila;ker je treba določiti, da pristojni organi držav članic opravljajo nadzor;ker je treba po načelih iz resolucij Sveta o varstvu potrošnikov nevarne izdelke umakniti s trga;ker je treba za zagotovitev enotne uporabe načel te direktive v Skupnosti predvideti možnost za razpravo in pregled ukrepov, ki so jih posamezne države članice sprejele, da bi prepovedale prodajo takih izdelkov ali umik le-teh s trga; ker se tak pregled in razprava lahko odvijata v okviru svetovalnega odbora, ustanovljenega z Odločbo 84/133/EGS [6];ker bi morali glede na morebitne potrebe po razširitvi področja uporabe, ki bi zajemalo tudi nevarne imitacije živil, ter po ocenjevanju in pregledovanju postopkov, ki jih določa ta direktiva, predvideti, da se Svet dve leti po začetku uporabe te direktive in na podlagi poročila Komisije o pridobljenih izkušnjah odloči o morebitni prilagoditvi določb te direktive,SPREJEL NASLEDNJO DIREKTIVO:Člen 11. Ta direktiva se uporablja za izdelke, opredeljene v odstavku 2, ki zaradi zavajajočega videza ogrožajo zdravje ali varnost potrošnikov.2. Izdelki iz odstavka 1 so izdelki, ki imajo, čeprav niso živila, tako obliko, vonj, barvo, izgled, embalažo, etiketiranje, prostornino ali velikost, da jih potrošniki, zlasti otroci, utegnejo zamenjati za živila in jih zato dajati v usta, sesati ali zaužiti, kar bi bilo lahko nevarno in bi lahko povzročilo na primer zadušitev, zastrupitev ali predrtje oziroma zaprtje prebavnega trakta.Člen 2Države članice sprejmejo vse potrebne ukrepe za prepoved trženja, uvoza ter proizvodnje ali izvoza izdelkov iz te direktive.Člen 3Države članice zlasti zagotovijo pregledovanje izdelkov na trgu, s čimer preverijo, da se ne da v promet noben izdelek, zajet v tej direktivi, in sprejmejo vse potrebne ukrepe, s katerimi zagotovijo, da njihovi pristojni organi umaknejo oziroma zahtevajo, da se umaknejo iz prometa kateri koli izdelki iz te direktive.Člen 41. Če država članica sprejme poseben ukrep po členih 2 in 3, o tem obvesti Komisijo. Država članica posreduje opis izdelka in razloge za svojo odločitev.Če podatke o izdelku zahteva že Odločba 84/133/EGS, nadaljnje obvestilo po tej direktivi ni potrebno.Komisija podatke čimprej posreduje drugim državam članicam.2. Komisija ali država članica lahko zaprosi odbor, ustanovljen z Odločbo 84/133/EGS, da sodeluje pri izmenjavi mnenj o vprašanjih v zvezi z uporabo te direktive.Člen 5Dve leti po datumu iz člena 6 se Svet na podlagi poročila Komisije o pridobljenih izkušnjah, opremljenega z ustreznimi predlogi, odloči o morebitni prilagoditvi te direktive, zlasti zaradi razširitve njenega področja uporabe še na druge nevarne imitacije, ki niso imitacije živil, in o morebitni spremembi postopkov iz člena 4.Člen 61. Države članice sprejmejo vse ukrepe, potrebne za uskladitev s to direktivo, najkasneje do 26. junija 1989. O tem takoj obvestijo Komisijo.2. Države članice sporočijo Komisiji besedila vseh določb nacionalne zakonodaje, sprejetih na področju, ki ga ureja ta direktiva.Člen 7Ta direktiva je naslovljena na države članice.V Luxembourgu, 25. junija 1987Za SvetPredsednikH. De Croo[1] UL C 156, 15.6.1987.[2] UL C 150, 9.6.1987, str. 1.[3] UL C 92, 25.4.1975, str. 1.[4] UL C 133, 3.6.1981, str. 1.[5] UL C 167, 5.7.1986, str. 1.[6] UL L 70, 13.3.1984, str. 16.--------------------------------------------------

Summary:
Nevarni izdelki, ki so podobni živilom – zagotavljanje varnosti potrošnikov
Nevarni izdelki, ki so podobni živilom – zagotavljanje varnosti potrošnikov
POVZETEK:
Direktiva 87/357/EGS v zvezi z izdelki, ki zaradi zavajajočega videza ogrožajo zdravje ali varnost potrošnikov
KAJ JE NAMEN TE DIREKTIVE?
              
Uporablja se za izdelke, kot so kozmetika ali tekoči gospodinjski izdelki, ki niso užitni, vendar so lahko videti užitni zaradi oblike, vonja, barve, videza, ovojnine, oznak ali velikosti. Zlasti otroci so ranljivi in se morda ne bi mogli upreti uživanju takšnih izdelkov.
KLJUČNE TOČKE
Države EU morajo:
sprejeti vse potrebne ukrepe, s katerimi prepovejo prodajo, uvoz in proizvodnjo izdelkov, ki jih zajema zakonodaja;
preveriti, ali se takšni nevarni izdelki prodajajo na njihovem ozemlju;
umakniti s trga morebitne prodajane izdelke ter Evropsko komisijo obvestiti o izdelku in razlogu za svojo odločitev.
Komisija mora o odločitvi čim prej obvestiti druge vlade EU.
Do 26. junija 1989 in na podlagi poročila Komisije o izvajanju zakonodaje so se vlade EU morale odločiti, ali to direktivo razširiti tako, da bo zajemala druge nevarne izdelke.
3. decembra 2001 so se vlade EU in Evropski parlament dogovorili o zakonodaji o splošni varnosti proizvodov, ki od proizvajalcev zahteva, da pred prodajo zagotovijo, da so njihovi izdelki varni.
OD KDAJ SE TA DIREKTIVA UPORABLJA?
              
Ta direktiva se uporablja od 26. junija 1987. Države EU so jo morale vključiti v nacionalno zakonodajo do 26. junija 1989.
OZADJE
              
V mnenju, sprejetem marca 2011, je Znanstveni odbor za varstvo potrošnikov navedel, da obstaja pri otrocih ali starejših osebah majhna nevarnost akutne zastrupitve pri nenamernem zaužitju kozmetike. Pri gospodinjskih izdelkih se nevarnost resnejših posledic rahlo poveča. Poleg tega niso na voljo specifični podatki o nenamernem zaužitju potrošniških izdelkov, ki so podobni hrani in/ali imajo lastnosti, privlačne za otroke.
AKT
            
Direktiva Sveta 87/357/EGS z dne 25. junija 1987 o približevanju zakonodaje držav članic v zvezi z izdelki, ki zaradi zavajajočega videza ogrožajo zdravje ali varnost potrošnikov (UL L 192, 11.7.1987, str. 49–50)
POVEZANI AKTI
            
Direktiva 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (UL L 11, 15.1.2002, str. 4–17)
Nadaljnje spremembe Direktive 2001/95/ES so vključene v izvirno besedilo. To prečiščeno besedilo ima samo dokumentarno vrednost.
Zadnja posodobitev 01.08.2016